**«ԳՈՐԾՈՒՆ ՔԱՂԱՔԱՑԻԱԿԱՆ ՀԱՍԱՐԱԿՈՒԹՅՈՒՆ» ԾՐԱԳԻՐ**

**Քաղաքականության մշակման փորձագետ**

Ամերիկյան Քաունթերփարթ ինթերնեշնլ կազմակերպությունը հայաստանյան «Ուրբան» կայուն զարգացման հիմնադրամի հետ համատեղ 2022-2027թթ. իրականացնում է «Գործուն քաղաքացիական հասարակություն» հնգամյա ծրագիրը՝ ԱՄՆ ՄԶԳ ֆինանսավորմամբ։ ։ Ծրագրի նպատակն է խթանել Հայաստանում քաղաքացիական հասարակության կազմակերպությունների ֆինանսական կայունությունը, կազմակերպական կարողությունները և մասնակցությունը քաղաքականության մշակման գործընթացներին։

Ուրբան կայուն զարգացման հիմնադրամը հայտարարում է մրցույթ համապատասխան որակավորում ունեցող փորձագետի ընտրության համար՝ քաղաքականության փաստաթղթերի մշակման ծառայություններ մատուցելու նպատակով։

**Աշխատանքի համառոտ նկարագրությունը և պահանջվող մասնագիտական որակավորումները․**

* Իրականացնել քաղաքացիական հասարակության կազմակերպությունների հետ քննարկումներ, համագործակցել և աշխատել ջատագովության խմբերի հետ տարբեր ոլորտի քաղաքականության փաստաթուղթ մշակելու նպատակով;
* Քաղաքականության փաստաթղթեր մշակելու, օրենսդրական նախագծեր կազմելու կամ հետազոտություններ իրականացնելու առնվազն 3 տարվա մասնագիտական փորձ;
* Քաղաքացիական հասարակության կամ հարակից ոլորտներում խորհրդատվություն և (կամ) դասընթաց վարելու փորձառություն;
* Կրթության, իրավաբանության, հանրային կառավարման, սոցիոլոգիայի, ջատագովության կամ այլ առնչվող ոլորտներում փորձառություն;
* Հայերեն և անգլերեն բարձրորակ տեքստեր գրելու և խմբագրելու կարողություն։

**Դիմելու ընթացակարգը.**

Դիմելու համար անհրաժեշտ է  info@urbanfoundation.am  էլ․ հասցեին ուղարկել ինքնակենսագրությունը (CV), դիմորդի հեղինակությամբ նախկինում մշակված քաղաքականության փաստաթղթի, ձեռնարկի, ուղեցույցի կամ ուսուցման մոդուլի, եթե այդպիսիք առկա են հայերեն օրինակը, ինչպես նաև ակնկալվող ժամավճարը:

**«Թեմա»** դաշտում պետք է նշել **«Քաղաքականության մշակման փորձագետ»։**

**Դիմումի ներկայացման վերջնաժամկետ.** *10 մայիսի, 2023 թ․*